આણંદ શહેરમાં ગણેશ મહોત્સવ તેમજ મહોરમ પર્વ કોમી એખલાસ ભર્યા વાતાવરણમાં સંપન્ન થતા તેમાં નાયબ પોલીસ અધિક્ષક બી ડી જાડેજા દ્વારા ધણા સારા પ્રયાસો કરવામાં આવ્યા હતા તેમજ તાજેતરમાં તેઓની રાષ્ટ્રપતિ ચંદ્રક માટે પસંદગી થઈ હોઈ સરવર ગૃપ આણંદનાં પ્રમુખ યાવરહુશેન ઠાકોરનાં નેતૃત્વમાં આજે નાયબ પોલીસ અધિક્ષકની કચેરી ખાતે સરવર ગૃપનાં સભ્યો અને મુસ્લિમ અગ્રણીઓ દ્વારા નાયબ પોલીસ અધિક્ષક બી ડી જાડેજાનું પુષ્પહાર અર્પણ કરી સાલ ઓઢાડીને સન્માન કરવામાં આવ્યું હતું,તેમજ રાષ્ટ્રપતિ ચંદ્રક પ્રાપ્ત કરવા બદલ બિરદાવવામાં હતા તેમજ ગણેશ મહોત્સવ અને મહોરમ પર્વ દરમિયાન તાઝીયાનાં ઝુલુસ દરમિયાન કોમી એખલાસ જળવાઈ રહે તે માટે પ્રયાસો કરવા બદલ અને બન્ને પર્વ શાંતીપૂર્ણ રીતે સંપન્ન થવા બદલ આભારની લાગણી વ્યકત કરવામાં આવી હતી.